internet vaartha 157 Views
సిడ్నీ : ఇప్పటికే మూడు ఫార్మట్ల క్రికెట్‌తో సతమతమవుతున్న క్రికెటర్లు ఇండియన్‌ ప్రీమియర్‌ లీగ్‌(ఐపిఎల్‌) వంటి టోర్నీలతో మరిన్ని సమస్యలను కొని తెచ్చుకుంటున్నారని ఆస్ట్రేలియా కోచ్‌ డారెన్‌ లీమన్‌ అభిప్రాయం వ్యక్తం చేశారు.కాగా ఈ తరహా టోర్నమెంట్ల వల్ల ఆట గాళ్లు మానసికంగా, శారీరకంగా అలసిపోతున్నారన్నాడు. దీంతో అంతర్జాతీయ సిరీస్‌లకు ఆటగాళ్ల ఎంపిక కష్ట సాధ్యంగా మారుతుందని లీమన్‌ పేర్కొన్నాడు.
తద్వారా వారి కెరీర్‌ కూడా ప్రశ్నా ర్థకంగా మారే అవకాశముందన్నాడు. ఐపిఎల్‌ వంటి టోర్నీలలో ఆటగాళ్లు పాల్గొని గాయాల బారిన పడుతున్నారు. ఆయా ప్రాంచైజీలతో కాంట్రాక్టు కుదర్చుకుని టోర్నీలతో బిజిగా గడుపుతున్నాడు.ఆటగాళ్లు కాంటాక్టులతో జాతీయ సెలక్టర్లకు ఇబ్బందికర పరిస్థితులను కలుగుతున్నాయి. అంతర్జాతీయ షెడ్యూల్‌ బిజిగా లేనప్పుడు ఈ టోర్నీలను నిర్వహిస్తే బాగుంటుంది.కాగా ఈ తరహా విదానంలో అంతర్జాతీయ క్రికెట్‌ మండలి (ఐసిసి) మార్పులు తీసుకువస్తుందని ఆశిస్తున్నా నని లీమన్‌ పేర్కొన్నాడు.వచ్చే సెప్టెంబరులో మినీ ఐపిఎల్‌ నిర్వహించడానికి రంగం సిద్దం చేసిన సమయంలో లీమన్‌ స్పందించాడు. ఆ టోర్నీకి వేరే సమయాన్ని కేటాయిస్తే  బాగుంటుందని ఐసిసి వివరించాడు.ఇటీవల జరిగిన ఐపిఎల్‌లో తమ దేశ ఆటగాల్లు ఎక్కువగా గాయపడిన విషయాన్ని ఈ సందర్భంగా లీమన్‌ ప్రస్తావించాడు.